ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
চতুর্থ পর্যায়ের প্রধানমন্ত্রী গরীব কল্যাণ অন্ন যোজনা বাস্তবায়নের জন্য এফসিআই সম্পূর্ণ প্রস্তুত
কলকাতা, ০৫ জুলাই, ২০২১
কেন্দ্রীয় সরকারের জনকল্যাণমুখী প্রকল্প প্রধানমন্ত্রী গরীব কল্যাণ অন্ন যোজনা -এর সুবিধা আরও ৫ মাস বাড়িয়ে চলতি বছরের ২১ নভেম্বর পর্যন্ত করা হয়েছে। এই প্রকল্পের চতুর্থ পর্যায়ে খাদ্যশস্য বিতরণের জন্য ৯.০২ মেট্রিক টন গম এবং ৬.০১ লক্ষ মেট্রিক টন চাল বরাদ্দ করা হয়েছে। কেন্দ্রীয় সরকারের অন্যতম বৃহৎ উদ্যোগ হলো এই পিএমজিকেএওয়াই। কোভিড অতিমারীর সময়কালে গত বছর থেকে চালু হওয়া এই প্রকল্প পশ্চিমবঙ্গে সফলভাবে রূপায়ণ করা হয়েছে। চলতি বছরের মে থেকে জুন মাস পর্যন্ত এই প্রকল্পের তৃতীয় পর্যায়ের সুবিধাও মিলেছে। জাতীয় খাদ্য সুরক্ষা আইন -এর আওতায় রাজ্যের প্রায় ৬.০১ কোটি সুবিধাভোগীকে প্রতি মাসে বিনামূল্যে নির্ধারিত খাদ্যশস্যের সঙ্গে অতিরিক্ত ৫ কেজি করে চাল/গম সরবরাহ করা হবে। চতুর্থ পর্যায়ে পিএমজিকেএওয়াই-এর প্রকল্পের আওতায় ১৪ হাজার ৪৩৯ কোটি টাকা মূল্যের প্রায় ৪৫ লক্ষ মেট্রিক টন খাদ্যশস্য বিতরণ করা হবে। পূর্বের মতই খাদ্য শস্যে ভর্তুকি, অভ্যন্তরীণ রাজ্য পরিবহণ, ব্যবসায়ীদের লাভ ইত্যাদি সহ খাদ্য শস্য বিতরণের মোট ব্যয়ভার পুরোপুরি কেন্দ্রীয় সরকার বহন করবে। “এক দেশ, এক রেশন কার্ড”  পরিকল্পনার আওতায় জাতীয় খাদ্য সুরক্ষা আইনের অন্তর্ভুক্ত পরিযায়ী সুবিধাভোগীদের সাহায্য প্রদানের ক্ষেত্রে বিশেষ উদ্যোগ নেওয়ার জন্য রাজ্য সরকারকে অনুরোধ জানানো হয়েছে।
এফসিআই'এর পূর্বাঞ্চলীয় কার্যকরী অধিকর্তা ডঃ অজিত কুমার সিনহা জানান পিএমজিকেএওয়াই প্রকল্পের চতুর্থ পর্যায়ের আওতায় পশ্চিমবঙ্গ,বিহার, ওড়িশায় খাদ্যশস্য সংগ্রহের কাজ শুরু হয়েছে এবং খুব শীঘ্রই ঝাড়খণ্ড ও সিকিমে এই কাজ শুরু হবে। কোভিড অতিমারী'র প্রতিবন্ধকতা সত্বেও এবং ঘূর্ণিঝড়, বন্যা ও ভূমিধ্বসের জেরে প্রভাব পরা পরেও, এফসিআই খাদ্যশস্য সরবরাহের কাজ বজায় রেখেছে।
ফুড কর্পোরেশন অফ ইন্ডিয়া  খাদ্য শস্য নিয়ে আসা, সঞ্চয় এবং বিতরণের কাজ তদারকি করছে। তারা জানিয়েছে, মজুত এই খাদ্য শস্য যাতে রাজ্যের সব জায়গায় পৌঁছে যায় তা সুনিশ্চিত করার জন্য ইতিমধ্যেই একটি বিস্তৃত পরিকল্পনা গ্রহণ করা হয়েছে। এফসিআই-এর পশ্চিমবঙ্গ শাখার জেনারেল ম্যানেজার শ্রী এস কে সওয়াইন জানিয়েছেন যে, সাধারণ সময়ে চেয়ের প্রায় আড়াই গুণ বেশি পরিমাণ খাদ্য শস্য বরাদ্দ করা হয়েছে। বর্তমান পরিবহণ ও পরিচালক ব্যবস্থার ওপর ভিত্তি করে এই বরাদ্দকৃত খাদ্য শস্য পৌঁছে দেওয়া খুব কঠিন কাজ। তবে, এফসিআই-এর পশ্চিমবঙ্গ শাখা এই সমস্যা মোকাবিলার জন্য পুরোপুরি প্রস্তুত রয়েছে। তিনি বলেন, লকডাউনের সময়কালে পণ্য ওঠানামার ক্ষেত্রে এক নতুন রেকর্ড স্থাপন করেছে এফসিআই। সবচেয়ে কঠিন পরিস্থিতিতেও তারা খাদ্য শস্য সরবরাহের ক্ষেত্রে দক্ষতার পরিচয় দিয়েছে। তিনি জানিয়েছেন, চলতি বছরের মে ও জুন মাসে রাজ্য সরকারকে বিতরণের জন্য ৬ লক্ষ মেট্রিক টন খাদ্য শস্য হস্তান্তর করা হয়েছে। চতুর্থ পর্যায়ে পিএমজিকেএওয়াই-এর আওতায় খাদ্য শস্য সংগ্রহের কাজ সবে শুরু হয়েছে এবং এটি নির্ধারিত সময়সীমার মধ্যেই শেষ হবে। এই প্রকল্প সফলভাবে বাস্তবায়নের জন্য পশ্চিমবঙ্গ সরকার যে প্রয়াস ও সহযোগিতা করেছে তার জন্য উচ্ছ্বসিত প্রশংসাও ব্যক্ত করেন তিনি।
CG/SS/SKD/
চতুর্থ পর্যায়ে পিএমজিকেএওয়াই-এর বিষয়ে সাংবাদিক বৈঠকে ফুড কর্পোরেশন অফ ইন্ডিয়া-এর পূর্বাঞ্চলীয় শাখার কার্যকরী অধিকর্তা ডঃ অজিত কুমার সিনহা
ভারতের খাদ্য নিগমের দুই আধিকারিক, পূর্বাঞ্চলীয় এক্সিকিউটিভ ডিরেক্টর ডঃ অজিত সিনহা  এবং পশ্চিমবঙ্গের দায়িত্বপ্রাপ্ত জেনারেল ম্যানেজার শ্রী এস কে সোয়াইন  সংস্থার কলকাতা দপ্তরে সাংবাদিকদের মুখোমুখি
(Visitor Counter : 183
পর্যটনমন্ত্রক
ভার্চ্যুয়াল মাধ্যমে কেন্দ্রীয় পর্যটন মন্ত্রকের বিশ্ব পর্যটন দিবস উদযাপন
নয়াদিল্লি, ২৭ সেপ্টেম্বর, ২০২০
কেন্দ্রীয় পর্যটন মন্ত্রক আজ ভার্চ্যুয়াল মাধ্যমে বিশ্ব পর্যটন দিবস উদযাপন করছে। এই অনুষ্ঠানে প্রধান অতিথি হিসাবে উপস্থিত ছিলেন পেট্রোলিয়াম, প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান এবং কেন্দ্রীয় পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল। এছাড়াও, এদিনের এই অনুষ্ঠানে উপস্থিত ছিলেন কেন্দ্রীয় পর্যটন মন্ত্রকের সচিব শ্রী যোগেন্দ্র ত্রিপাঠী, অতিরিক্ত মহানির্দেশক শ্রীমতী মীনাক্ষী শর্মা সহ বিশিষ্ট ব্যক্তিবর্গ।
এ বছর রাষ্ট্রসংঘের বিশ্ব পর্যটন সংস্থা মূল ভাবনা হিসাবে তুলে ধরেছে ‘পর্যটন ও গ্রামোন্নয়ন’। এর পাশাপাশি পর্যটন শিল্পের বিকাশের সঙ্গে সঙ্গে কর্মসংস্থান সৃষ্টির বিষয়টির ওপর বিশেষ জোর দেওয়া হয়েছে। প্রাকৃতিক ও সাংস্কৃতিক ঐতিহ্য সংরক্ষণ ও প্রচারের ক্ষেত্রে পর্যটন শিল্প বিশেষ ভূমিকা পালন করতে পারে। এই বিষয়গুলির ওপর আলোকপাত করা হয়।
অনুষ্ঠানে ‘সাথী’ নামে বিশেষ এক অ্যাপলিকেশনের সূচনা করেন কেন্দ্রীয় মন্ত্রী শ্রী ধর্মেন্দ্র প্রধান। পর্যটন মন্ত্রকের উদ্যোগে এই অ্যাপ তৈরি করা হয়েছে। মূলত, আতিথেয়তা শিল্পের সঙ্গে যুক্ত কর্মী, হোটেল কর্মচারী এবং অতিথিদের নিরাপদ পরিষেবা প্রদান এবং পর্যটকদের আত্মবিশ্বাস জাগিয়ে তোলার ক্ষেত্রে বিশেষ সহায়তা প্রদান করবে এই অ্যাপটি। এদিন অনুষ্ঠানে শ্রী প্রধান ‘পথিক’ নামে একটি চলচ্চিত্রের সূচনা করেন। ইনক্রেডিবল ইন্ডিয়া ট্যুরিস্ট ফেসিলেটর্স সার্টিফিকেশন প্রোগ্রামের উদ্যোগে এবং পর্যটন বিষয়ে আলোচনা, উদ্যোগ, সম্মেলন ও প্রদর্শনীর লক্ষ্যে এই চলচ্চিত্র তৈরি করা হয়েছে। এই চলচ্চিত্রের মাধ্যমে পর্যটন, ব্যবসা, আতিথেয়তা, পর্যটন কেন্দ্রে সুরক্ষা ব্যবস্থাপনা ইত্যাদি বিষয়ে একাধিক বার্তা তুলে ধরা হয়েছে।
অনুষ্ঠানের ভাষণে শ্রী প্রধান পর্যটন মন্ত্রকের উদ্যোগে এই ‘সাথী’ অ্যাপলিকেশনের সূচনার জন্য উচ্ছ্বসিত প্রশংসা করেন। তিনি ওয়েবিনার সিরিজের আওতায় ‘দেখো আপনা দেশ’ – এর মাধ্যমে ভারতের সংস্কৃতি, ঐতিহ্য, অপরিচিত গন্তব্য স্থান, রান্নার পদ্ধতি ইত্যাদি বিষয় তুলে ধরার জন্য পর্যটন মন্ত্রকের ভূয়সী প্রশংসা করেন। পর্যটন কেন্দ্রগুলিতে স্বচ্ছ জ্বালানি ব্যবহারের ওপরও জোর দেন। এমনকি, পর্যটন স্থান ও পার্শ্ববর্তী অঞ্চলে ব্যাটারি-চালিত যানবাহন ব্যবহারের আহ্বান জানান। শ্রী প্রধান দেশের গন্তব্য স্থানগুলিতে পর্যটকদের সুবিধার্থে প্রশিক্ষিত পেশাদারের ব্যবস্থা ও সুযোগ-সুবিধার ওপর জোর দেন।
অনুষ্ঠানের ভাষণে শ্রী প্যাটেল দেশের পর্যটনের বিকাশে প্রধানমন্ত্রী নরেন্দ্র মোদীর ২০২২ সালের মধ্যে প্রতিটি নাগরিককে কমপক্ষে ১৫টি গন্তব্য স্থান পরিদর্শন করার জন্য যে আহ্বান জানিয়েছিলেন, সে বিষয়টিকে তুলে ধরেন। তিনি বলেন, দেশের সমৃদ্ধশালী ঐতিহ্য ও সংস্কৃতি সম্পর্কে নাগরিকদের মধ্যে সচেতনতা বৃদ্ধি করা প্রয়োজন। তিনি বলেন পর্যটনের বিকাশ ঘটলে স্থানীয় অর্থনীতির উন্নতি সম্ভব হবে এবং স্থানীয় পর্যায়ে কর্মসংস্থান সৃষ্টি হবে। মহামারী পরিস্থিতিতে মন্ত্রক দেশের বিভিন্ন ঐতিহ্যবাহী গন্তব্য স্থল ও পর্যটন কেন্দ্রগুলিকে নিয়ে একাধিক ওয়েবিনারের আয়োজন করেছে বলেও তিনি জানান। ইতিমধ্যে বিভিন্ন রাজ্য/কেন্দ্রশাসিত অঞ্চলগুলিতে পর্যটন কেন্দ্রগুলিকে নিয়ে ৫৪টি ওয়েবিনার আয়োজন করা হয়েছে বলেও উল্লেখ করেন তিনি। এছাড়াও, MyGov.in – এ পর্যটন বিষয়ের ওপর ক্যুইজ প্রতিযোগিতারও আয়োজন করা হয়েছে বলেও উল্লেখ করেন তিনি। দেশের প্রত্যন্ত অঞ্চলে কর্মসংস্থানের বিকাশে স্থানীয় পর্যটন ক্ষেত্রের উন্নয়নে বিশেষ জোর দেওয়া হয়েছে বলেও শ্রী প্যাটেল জানান।
CG/SS/SB
(Visitor Counter : 125
শ্রমওকর্মসংস্থানমন্ত্রক
শ্রমিকদের জন্য সামাজিক সুরক্ষা কর্মসূচি
নয়াদিল্লি, ২৮ জুলাই, ২০২২
শ্রমিকদের জীবন এবং অঙ্গহানির ক্ষেত্রে ‘প্রধানমন্ত্রী জীবন জ্যোতি বিমা যোজনা’  এবং ‘প্রধানমন্ত্রী সুরক্ষা বিমা যোজনা’ -র আওতায় সুবিধা দেওয়া হবে। পিএমজেজেবিওয়াই-এর আওতায় আসতে পারেন ব্যাঙ্ক বা ডাকঘরে অ্যাকাউন্ট থাকা ১৮-৫০ বছর বয়সী মানুষ। যে কোনও কারণেই মৃত্যু হোক না কেন, এর আওতায় ২ লক্ষ টাকা পর্যন্ত বিমার সুবিধা পাওয়া যায়। বছরে ৪৩৬ টাকা করে ব্যাঙ্ক বা ডাকঘরের অ্যাকাউন্ট থেকে প্রিমিয়াম-বাবদ কেটে নেওয়া হয়। এই কর্মসূচির অধীনে এ বছরের ২৯ জুন পর্যন্ত নথিভুক্ত হয়েছেন ১৩.১০ কোটি শ্রমিক। পিএমএসবিওয়াই-এর আওতায় ১৮-৭০ বছর বয়সী মানুষ যাঁদের ব্যাঙ্ক বা ডাকঘরে অ্যাকাউন্ট আছে, তাঁরা দুর্ঘটনাজনিত মৃত্যু অথবা স্থায়ী অক্ষমতার ক্ষেত্রে ২ লক্ষ টাকা এবং আংশিক অক্ষমতার ক্ষেত্রে ১ লক্ষ টাকা বিমার সুবিধা পান। এর জন্য বছরে প্রিমিয়াম-বাবদ ২০ টাকা তাঁদের ব্যাঙ্ক বা ডাকঘরের অ্যাকাউন্ট থেকে কেটে নেওয়া হয়। এ বছরের ২৯ জুন পর্যন্ত ২৯.০১ কোটি শ্রমিক এই কর্মসূচিতে নথিভুক্ত হয়েছেন।
‘আয়ুষ্মান ভারত-প্রধানমন্ত্রী জন আরোগ্য যোজনা’ -র আওতায় ২৭টি হাসপাতালে ১,৯৪৯ ধরনের চিকিৎসার জন্য প্রতি পরিবারপিছু ৫ লক্ষ টাকার স্বাস্থ্য বিমার সুবিধা পাওয়া যায়। এটি সম্পূর্ণভাবে নগদবিহীন।
বৃদ্ধাবস্থায় সুরক্ষা দেওয়ার জন্য ভারত সরকার ‘প্রধানমন্ত্রী শ্রম যোগী মান-ধন’  অবসরভাতা কর্মসূচি শুরু করে ২০১৯-এ। এর অধীনে ৬০ বছর বয়স হলে মাসিক ৩ হাজার টাকা অবসরভাতা দেওয়া হয়। ১৮-৪০ বছর বয়সী শ্রমিক যাঁর মাসিক উপার্জন ১৫ হাজার টাকা বা তার কম এবং যিনি ইপিএফও / ইএসআইসি / এনপিএস -এর সদস্য নন, তিনি এই পিএম-এসওয়াইএম কর্মসূচিতে যোগ দিতে পারেন। এতে মাসিক দেয় অর্থের ৫০ শতাংশ দিতে হয় সুবিধাপ্রাপককে আর বাকি ৫০ শতাংশ দেয় কেন্দ্রীয় সরকার। এ বছরের ২২ জুলাই পর্যন্ত ৪৮.৫৬ লক্ষ শ্রমিক এই কর্মসূচিতে নথিভুক্ত হয়েছেন।
এই তিনটি কর্মসূচি ছাড়াও যোগ্যতার ভিত্তিতে অসংগঠিত ক্ষেত্রের শ্রমিকরা অটল পেনশন যোজনা, জাতীয় খাদ্য সুরক্ষা আইনের অধীন গণবন্টন ব্যবস্থা, এমজিএনআরইজিএ, দীনদয়াল উপাধ্যায় গ্রামীণ কৌশল যোজনা, পিএমএওয়াই, জাতীয় সামাজিক সহায়তা কর্মসূচি, গরীব কল্যাণ রোজগার যোজনা, মহাত্মা গান্ধী বুনকর বিমা যোজনা, দীনদয়াল উপাধ্যায় অন্ত্যোদয় যোজনা, পিএম-স্বনিধি, প্রধানমন্ত্রী কৌশল বিকাশ যোজনার সুবিধাও পেতে পারেন।
২০২১-এর আগস্টে সরকার ‘ই-শ্রম’ পোর্টালের সূচনা করে যার লক্ষ্য অসংগঠিত ক্ষেত্রের শ্রমিকদের তথ্যভাণ্ডার তৈরি করা এবং সামাজিক সুরক্ষা কর্মসূচি ও কল্যাণ প্রকল্পের সুবিধা তাঁদের কাছে পৌঁছে দেওয়া। এ বছর ২৫ জুলাই পর্যন্ত ‘ই-শ্রম’ পোর্টালে অন্তর্ভুক্ত হয়েছেন ২৮ কোটির বেশি অসংগঠিত ক্ষেত্রের শ্রমিক।
রাজ্যসভায় আজ লিখিত জবাবে একথা জানান শ্রম ও কর্মসংস্থান প্রতিমন্ত্রী শ্রী রামেশ্বর তেলি।
(PG/AP/DM
তথ্যওসম্প্রচারমন্ত্রক
কেবল টেলিভিশন নেটওয়ার্ক আইন সংশোধিত
টিভিতে সম্প্রচারিত অনুষ্ঠান সম্পর্কে সাধারণ মানুষের অভাব-অভিযোগ নিষ্পত্তিতে বিধিবদ্ধ ব্যবস্থা
স্বনিয়ন্ত্রণমূলক গোষ্ঠীগুলি কেন্দ্রীয় সরকারের স্বীকৃতি পাবে
নতুন দিল্লি, ১৭ জুন, ২০২১
কেন্দ্রীয় সরকার আজ কেবল টেলিভিশন নেটওয়ার্ক আইন ১৯৯৪ সংশোধন করে বিজ্ঞপ্তি জারি করেছে। এই সংশোধনের ফলে ১৯৯৫-এর কেবল টেলিভিশন নেটওয়ার্ক আইনের ধারার সঙ্গে সঙ্গতি রেখে টেলিভিশন চ্যানেলগুলিতে সম্প্রচারিত অনুষ্ঠান সম্পর্কে সাধারণ মানুষের অভাব-অভিযোগের নিষ্পত্তির লক্ষ্যে একটি বিধিবদ্ধ ব্যবস্থা গড়ে উঠবে।
সম্প্রচারিত অনুষ্ঠান/বিজ্ঞাপন বিধি লঙ্ঘন সম্পর্কিত সাধারণ মানুষের অভিযোগ নিষ্পত্তির লক্ষ্যে বর্তমানে আন্তঃমন্ত্রক কমিটির পরিচালনাধীন একটি প্রাতিষ্ঠানিক ব্যবস্থা রয়েছে। একই ভাবে বিভিন্ন সম্প্রচার সংস্থাও দর্শক-শ্রোতাদের অভাব-অভিযোগের নিষ্পত্তিতে অভ্যন্তরীণ স্বনিয়ন্ত্রণমূলক ব্যবস্থা গড়ে তুলেছে। অবশ্য, বর্তমান অভাব-অভিযোগ নিষ্পত্তি কাঠামোকে আরও শক্তিশালী করে তুলতে একটি বিধিবদ্ধ ব্যবস্থা প্রনয়ণের প্রয়োজনীয়তা দেখা দিয়েছিল। এমনকি, কয়েকটি সম্প্রচার সংস্থা তাদের স্বনিয়ন্ত্রণমূলক সংগঠন/গোষ্ঠীগুলিকে আইনি স্বীকৃতি দেওয়ার জন্য অনুরোধ জানিয়েছিল। এদিকে, মহামান্য সুপ্রিমকোর্ট একটি মামলার রায়ে কেন্দ্রীয় সরকারের গঠিত বর্তমান অভাব-অভিযোগ নিষ্পত্তি ব্যবস্থার প্রতি সন্তোষ প্রকাশ করে পরামর্শ দেয়, অভিযোগ নিষ্পত্তি ব্যবস্থার জন্য উপযুক্ত আইন প্রনয়ণ করতে।
মহামান্য সুপ্রিমকোর্টে উপরোক্ত রায় ও পরামর্শ অনুযায়ী বিধিবদ্ধ ব্যবস্থা গড়ে তোলার লক্ষ্যে কেবল টেলিভিশন নেটওয়ার্ক আইনে সংশোধন করা হয়েছে। এই সংশোধনের ফলে অভাব-অভিযোগ নিষ্পত্তি প্রক্রিয়া আরও স্বচ্ছ হয়ে উঠবে এবং সাধারণ মানুষ আরও বেশি উপকৃত হবেন। একই সঙ্গে সম্প্রচার সংস্থার স্বনিয়ন্ত্রণমূলক গোষ্ঠীগুলিও কেন্দ্রীয় সরকারের স্বীকৃতি পাবে।
বর্তমানে দেশে ৯০০টির বেশি টেলিভিশন চ্যানেল রয়েছে, যাদেরকে তথ্য ও সম্প্রচার মন্ত্রকের পক্ষ থেকে কেবল টেলিভিশন নেটওয়ার্ক আইনের আওতায় অনুষ্ঠান ও বিজ্ঞাপন সম্প্রচার বিধি মেনে চলতে অনুরোধ করা হয়। মন্ত্রকের জারি করা উপরোক্ত বিজ্ঞপ্তির অত্যন্ত প্রাসঙ্গিকতা রয়েছে, কারণ এই বিজ্ঞপ্তি অভাব-অভিযোগ নিষ্পত্তির লক্ষ্যে শক্তিশালী প্রাতিষ্ঠানিক ব্যবস্থা গড়ে তোলার পথ মসৃণ করবে। একই সঙ্গে সম্প্রচার সংস্থা ও তাদের স্বনিয়ন্ত্রণমূলক গোষ্ঠীগুলির দায়বদ্ধতা ও ভূমিকা আরও বাড়াবে।
CG/BD/AS/
(
জলশক্তি মন্ত্রক
কেন্দ্রীয় জলশক্তি মন্ত্রী তৃতীয় জাতীয় জল পুরস্কার ঘোষণা করেছেন
নতুন দিল্লি, ০৭ জানুয়ারি, ২০২২
কেন্দ্রীয় জলশক্তি মন্ত্রী শ্রী গজেন্দ্র সিং শেখওয়াত আজ তৃতীয় জাতীয় জলশক্তি পুরস্কার-২০২০ ঘোষণা করেছেন। শ্রেষ্ঠ রাজ্য বিভাগে প্রথম পুরস্কার জিতেছে উত্তরপ্রদেশ। দ্বিতীয় পুরস্কার জিতেছে রাজস্থান এবং তৃতীয় স্থান দখল করেছে তামিলনাড়ু।
অনুষ্ঠানের ভাষণে শ্রী শেখওয়াত জানান, জল জীবনের এক মৌলিক চাহিদা। দেশের বর্তমান পরিস্থিতিতে প্রতি বছর প্রায় ১ হাজার ১০০ বিলিয়ন কিউবিক মিটার জলের প্রয়োজন। তিনি জানান, ২০২৫ সালের মধ্যে এই চাহিদা প্রায় ১ হাজার ৪৪৭ বিলিয়ন কিউবিক মিটারে পৌঁছে যাবে। তাই সম্পদ হিসেবে জল দেশের জন্য অত্যন্ত গুরুত্বপূর্ণ। তিনি বলেন, বিশ্বের যেখানে ১৮ শতাংশ মানুষ পুনর্নবীকরণযোগ্য জলসম্পদকে ব্যবহার করে থাকে, সেখানে ভারতের মাত্র চার শতাংশ মানুষ এই জলসম্পদকে কাজে লাগাচ্ছে। এই প্রেক্ষাপটে ‘জল সমৃদ্ধ ভারত’-এ সরকারের লক্ষ্য অর্জনে সারা দেশে রাজ্য, জেলা, ব্যক্তি, সংস্থাকে কাজে লাগিয়ে এবং তাদের প্রয়াসকে স্বীকৃতি দিতে ও উৎসাহিত করে তোলার জন্য জাতীয় জল পুরস্কার চালু করা হয়েছে।
কেন্দ্রীয় মন্ত্রী বলেন, জল সম্পদ ক্ষেত্রে সংশ্লিষ্ট কর্তৃপক্ষকে সর্বজনীন দৃষ্টিভঙ্গি অবলম্বন করতে হবে। জলের গুরুত্ব সম্পর্কে জনগণকে সচেতন করে তুলতে হবে। পাশাপাশি জলের সর্বোত্তম ব্যবহারের বিষয়ে সতর্ক করার প্রয়োজন রয়েছে বলেও কেন্দ্রীয় মন্ত্রী উল্লেখ করেন।
২০১৮ সালে জল শক্তি মন্ত্রক প্রথম জাতীয় জল পুরস্কারের সূচনা করে। স্টার্ট-আপ সংস্থাগুলির পাশাপাশি নেতৃত্বস্থানীয় সংস্থাগুলিও কীভাবে সারা দেশে জলসম্পদ ব্যবহারের ক্ষেত্রে নীতি নির্ধারণের সঙ্গে সঙ্গে পদক্ষেপ গ্রহণ করেছে, তাদের এই উদ্যোগকে স্বীকৃতি জানাতেই জাতীয় জল পুরস্কার ঘোষণা করা হয়। জল শক্তি মন্ত্রক ১১টি বিভিন্ন বিভাগে রাজ্য, সংস্থা ও ব্যক্তিবর্গ হিসেবে মোট ৫৭টি পুরস্কার দিয়েছে। পুরস্কার স্বরূপ বিজয়ীদের মানপত্র, ট্রফি ও নগদ আর্থিক পুরস্কার দেওয়া হবে। উল্লেখ্য, ‘সেরা জল ব্যবহারকারী সমিতি’ বিভাগে প্রথম স্থান দখল করেছে পশ্চিমবঙ্গের হুগলী জেলার পাঁচগাছিয়া এমডিপিডাব্লু ডাব্লুইউএ, দ্বিতীয় স্থান দখল করেছে পুরুলিয়া জেলার হাতিনাদা চম্পা, তৃতীয় স্থান দখল করেছে এরাজ্যের পুরুলিয়া জেলার আমতোরে মিনি রিভার লিফ্ট ইরিগেশন ডাব্লুইউএ। ‘সিএসআর কর্মকাণ্ডে সেরা শিল্প সংস্থা’ বিভাগে প্রথম স্থান দখল করেছে পশ্চিমবঙ্গের কলকাতার আইটিসি লিমিটেড।
CG/SS/SKD/
(Visitor Counter : 227
বিজ্ঞানওপ্রযুক্তিমন্ত্রক
প্রবাসী ভারতীয় বিজ্ঞানীদের দেশের বিভিন্ন উদ্যোগে যুক্ত হওয়ার আর্জি কেন্দ্রীয় বিজ্ঞান ও প্রযুক্তি মন্ত্রী ডঃ জিতেন্দ্র সিং-এর : বললেন, এই লক্ষ্যেই প্রধানমন্ত্রী নরেন্দ্র মোদী সম্প্রতি বৈশ্বিক ভারতীয় বৈজ্ঞানিক ফেলোশিপ চালু করেছেন
নয়াদিল্লি, ২১ জুলাই, ২০২৩
১৪তম দূষণমুক্ত শক্তি সংক্রান্ত মন্ত্রী পর্যায়ের বৈঠক  এবং অষ্টম মিশন উদ্ভাবন  বৈঠকে আজ কেন্দ্রীয় বিজ্ঞান ও প্রযুক্তি মন্ত্রকের প্রতিমন্ত্রী , প্রধানমন্ত্রীর কার্যালয়ের প্রতিমন্ত্রী, পেনশন, পার্সোনেল ও মহাকাশ বিষয়ক মন্ত্রী ডঃ জিতেন্দ্র সিং বিদেশে বসবাসরত ভারতীয় বিজ্ঞানীদের দেশের সঙ্গে যুক্ত হওয়ার আহ্বান জানান। এই বৈঠকে বিশ্বের প্রায় ৩০টি দেশের প্রতিনিধিরা যোগ দেন।
মন্ত্রী বলেন, এই লক্ষ্যেই প্রধানমন্ত্রী শ্রী নরেন্দ্র মোদী সম্প্রতি বৈশ্বিক ভারতীয় বৈজ্ঞানিক ফেলোশিপ  চালু করেছেন। গবেষণায় নিযুক্ত ভারতীয় বংশোদ্ভূতদের  / ওসিআই / পিআইও) বিজ্ঞান / প্রযুক্তির ক্ষেত্রে অসামান্য অবদানের জন্য এই ফেলোশিপ প্রদান করা হবে। কোয়ান্টাম প্রযুক্তি, শক্তি ও ম্যাটেরিয়াল সায়েন্স সহ ১৮টি ক্ষেত্রে ফেলোশিপের জন্য ৭৫ জনকে বেছে নেওয়া হয়েছে।
শ্রী সিং বলেন, আজকের বিশ্ব পরস্পরের সঙ্গে যুক্ত এবং পরস্পরের ওপর নির্ভরশীল। তাই, সব দেশের মধ্যে পারস্পরিক সহযোগিতা একান্ত প্রয়োজন। ডঃ জিতেন্দ্র সিং উপস্থিত প্রতিনিধিদের জানান, ‘মিশন ইনোভেশন’ বা মিশন উদ্ভাবন শব্দবন্ধটি তৈরি করেছেন ভারতের প্রধানমন্ত্রী এবং রাষ্ট্রসঙ্ঘ তাঁর নেতৃত্বগুণকে স্বীকৃতি দিয়েছে।
তিনি আরও বলেন, দূষণমুক্ত শক্তির ব্যাপারে প্রধানমন্ত্রী ধারাবাহিকভাবে বিশেষ নজর দিয়ে এসেছেন এবং ২০৩০ সালের মধ্যে ৫০০ গিগাওয়াট পুনর্নবীকরণযোগ্য শক্তি উৎপাদনের লক্ষ্যমাত্রা স্থির করেছেন। শ্রী সিং আরও বলেন, আমাদের বর্তমান লক্ষ্য হল সরকারি ও বেসরকারি অংশগ্রহণের মাধ্যমে আন্তর্জাতিকভাবে দূষণমুক্ত শক্তি উৎপাদনে গতি আনা। এই লক্ষ্যে সবাইকে একযোগে কাজ করতে হবে বলে মন্তব্য করেন তিনি।
ডঃ সিং জানান, আগামীকাল জি-২০ শক্তি রূপান্তর সংক্রান্ত মন্ত্রী পর্যায়ের বৈঠক অনুষ্ঠিত হওয়ার কথা রয়েছে এবং এই বৈঠকে আন্তর্জাতিক পর্যায়ে দূষণমুক্ত শক্তির ব্যাপারে সর্বোচ্চ স্তরে অংশগ্রহণের ব্যাপারে সিদ্ধান্ত নেওয়া হবে। তিনি বলেন, গোয়ায় দূষণমুক্ত শক্তি সংক্রান্ত বৈঠকে  বিশ্বের ৪০টিরও বেশি দেশের প্রতিনিধিরা যোগ দিয়েছেন।
তিনি জানান, কেন্দ্রীয় মন্ত্রিসভা সম্প্রতি ন্যাশনাল রিসার্চ ফাউন্ডেশন  বিল, ২০২৩ অনুমোদন করেছে। এই বিলের লক্ষ্য হল ভারতের বিশ্ববিদ্যালয়, কলেজ, গবেষণা সংস্থার জন্য ৫০ হাজার কোটি টাকা ব্যয় করে দূষণমুক্ত শক্তির গবেষণার পথ প্রশস্ত করা। শ্রী সিং বলেন, ভারত সরকার উদ্ভাবন এবং উদ্যোগের ক্ষেত্রে তরুণ প্রজন্মকে উৎসাহিত করছে, যার ফলে ২০১৪ সালে যেখানে স্টার্ট-আপ-এর সংখ্যা ছিল ৩৫০, তা এখন ৮৮ হাজার ছাড়িয়ে গিয়েছে।
CG/MP/DM/
(Visitor Counter : 45
স্বরাষ্ট্র মন্ত্রক
ভারত ও শ্রীলঙ্কার পুলিশ প্রধানদের মধ্যে আলোচনা
নতুনদিল্লি, ৮ই এপ্রিল, ২০২১
ভারত ও শ্রীলঙ্কার পুলিশ প্রধানরা ভার্চ্যুয়ালি প্রথম বৈঠক করেছে। ইতিবাচক পরিবেশে এই বৈঠকের মাধ্যমে দুটি দেশের পারস্পরিক আস্থা অর্জিত হয়েছে। ভারতীয় প্রতিনিধি দলের নেতৃত্ব দিয়েছেন, ইন্টেলিজেন্স ব্যুরোর নির্দেশক। অন্যদিকে শ্রীলঙ্কা পুলিশের ইনস্পেকটর জেনারেল শ্রী সিডি বিক্রমারত্নে সেদেশের প্রতিনিধি দলের নেতৃত্ব দিয়েছেন।
ড্রাগস চোরাচালান ও সংগঠিত অপরাধীদের বিরুদ্ধে সরু সমুদ্র পথে অভিযান চালানোর জন্য দু দেশের পুলিশ বাহিনী একে অপরের কাজের প্রশংসা করেছে। উভয় পক্ষ গুরুত্বপূর্ণ গোপন তথ্য নিজেদের মধ্যে ভাগ করে নেবার ক্ষেত্রে সহমত পোষণ করেছে। আন্তর্জাতিক জঙ্গী সমস্যার মোকাবিলায় দুটি দেশ একযোগে কাজ করার সিদ্ধান্ত নিয়েছে। ভবিষ্যতে এই সহযোগিতাকে আরো বাড়ানোর বিষয়ে উভয় পক্ষ একমত হয়েছে।
CG/CB/
(Visitor Counter : 124
বিজ্ঞানওপ্রযুক্তিমন্ত্রক
প্রযুক্তির মাধ্যমে পরিবেশে থাকা কার্বন সংগ্রহ করে সেটি ব্যবহার করার মাধ্যমে জলবায়ু পরিবর্তনজনিত সমস্যার সমাধানের বিষয়ে ভারত ও মার্কিন যুক্তরাষ্ট্রের বিশেষজ্ঞদের মধ্যে আলাপ-আলোচনা
নয়াদিল্লি, ২২ জানুয়ারি, ২০২২
কেন্দ্রীয় বিজ্ঞান ও প্রযুক্তি দপ্তর মার্কিন যুক্তরাষ্ট্র সরকারের শক্তি বিভাগের সঙ্গে যৌথ উদ্যোগে কার্বন নিয়ন্ত্রণ সংক্রান্ত একটি কর্মশালার আয়োজন করে। এই কর্মশালায় পরিবেশ থেকে কার্বন সংগ্রহ করে, সেটিকে প্রযুক্তির মাধ্যমে কাজে লাগানোর জন্য বিশেষজ্ঞরা আলোচনা করেছেন।
কেন্দ্রীয় বিজ্ঞান ও প্রযুক্তি দপ্তরের সচিব ডঃ এস চন্দ্রশেখর জানান, সদ্য সমাপ্ত গ্লাসগো কপ-২৬ সম্মেলনে প্রধানমন্ত্রী শ্রী নরেন্দ্র মোদী বিশ্বে দ্রুততম বিকাশ অর্থনীতির দেশ হিসাবে ভারত জলবায়ু পরিবর্তনের বিষয়ে কি কি উদ্যোগ নিয়েছে, সে বিষয়ে বিস্তারিত জানিয়েছেন। তাঁর মন্ত্রক কার্বন সংগ্রহ করে সেটি ব্যবহারের জন্য কোন ধরনের প্রযুক্তিকে কাজে লাগানো যায়, তা নিয়ে পরীক্ষা-নিরীক্ষা চালাচ্ছে। একাজে মার্কিন যুক্তরাষ্ট্র সরকারের শক্তি বিভাগের সঙ্গে যৌথ উদ্যোগে বিভিন্ন কর্মশালার আয়োজন করা হয়েছে, যা চলবে আগামী ২৫শে ফেব্রুয়ারি পর্যন্ত। মার্কিন শক্তি বিভাগের জীবাশ্ম জ্বালানী ও কার্বন ব্যবস্থাপনা দপ্তরের ডঃ জেনিফার উইলককস জানান, জলবায়ু পরিবর্তনজনিত সমস্যা সমাধানে এবং স্বচ্ছ জ্বালানী ব্যবহারের জন্য নতুন নতুন প্রযুক্তিকে কাজে লাগাতে হবে। একাজে ভারতকে তিনি গুরুত্বপূর্ণ অংশদার বলে বর্ণনা করেন। আলোচনায় সংশ্লিষ্ট ক্ষেত্রের শিক্ষাবিদ, গবেষক, বিশেষজ্ঞ ও নীতি-নির্ধারকরাও উপস্থিত ছিলেন। কার্বন নিঃসরণ সম্পূর্ণ বন্ধ করতে ভারত ও মার্কিন যুক্তরাষ্ট্র একযোগে আগামী দিনে কাজ করার অঙ্গীকার ব্যক্ত করেছে।
CG/CB/SB
(Visitor Counter : 117
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসির মধু মিশন কর্মসূচি পরিযায়ী শ্রমিকদের সর্বপ্রথম আয়ের পথ দেখানোর পাশাপাশি আগামী মাস গুলিতে উচ্চ ফলনের আশায় রয়েছে
নতুন দিল্লী, ৩০ নভেম্বর, ২০২০
করোনা জনিত অতিমারি পরিস্থিতিতে খাদি ও গ্রামীণ শিল্প কমিশন, কেভিআইসি মধু সংগ্রহ কর্মসূচিতে পরিযায়ী শ্রমিকদের যুক্ত করে ব্যাপক সফলতা অর্জন করেছে। উত্তরপ্রদেশের মধু মিশন কর্মসূচিতে মধু তৈরি করে পরিযায়ী শ্রমিকরা এই প্রথম আয়ের পথ দেখতে পেয়েছে। গত আগস্ট মাসে এই পরিযায়ী শ্রমিকরা কাজ শুরু করেছিল। তবে আগামী ডিসেম্বর থেকে মার্চ পর্যন্ত অধিক ফলনের আশায় এখন তাঁরা অপেক্ষা করে রয়েছেন। উত্তর প্রদেশের মুজাফফরনগর জেলায় ৫ জন পরিযায়ী শ্রমিককে গত ২৫ আগস্ট পঞ্চাশটি মৌমাছি পালনের বাক্স তৈরি করে দেওয়া হয়। সেখান থেকে তাঁরা ২৫৩ কেজি মধু সংগ্রহ করেন। সংগৃহীত মধু তাঁরা ২০০ টাকা কেজি দরে বিক্রি করেন এবং এভাবে তাঁদের ৫০ হাজার টাকা রোজগার হয়। অর্থাৎ তাদের আয় হয়েছে ১০ হাজার টাকা। পরবর্তীকালে প্রশিক্ষণ দিয়ে আরও ৭০ জন পরিযায়ী শ্রমিকের হাতে ৭০০ টি মৌমাছি পালনের বাক্স তুলে দেওয়া হয়। সেখান থেকে আগামী দিনে তাঁরা মধু সংগ্রহ করবেন। ওই বাক্স গুলি থাকে আগামী ডিসেম্বর থেকে মার্চ পর্যন্ত অতিরিক্ত পাঁচগুণ মধু সংগ্রহ করা যাবে বলে আশা করা হচ্ছে। মৌমাছি পালনের উৎকৃষ্ঠ সময়ে এক একটি বাক্স থেকে ২৫ কেজি মধু সংগ্রহ করা যাবে। খাদি ও গ্রামীণ শিল্প কমিশনের চেয়ারম্যান বিনয় কুমার সাক্সেনা জানিয়েছেন, এটা বড়ই আশার কথা যে পরিযায়ী শ্রমিকরা তাঁদের আয়ের পথ খুঁজে পেয়েছেন। তাঁদের মধু মিশন কর্মসূচি আত্মনির্ভর ভারতের একটি অংশ বলা চলে। অন্যদিকে, মধু পালকরাও কমিশনের এই কর্মসূচিকে স্বাগত জানিয়েছেন।
ক্রেতা, খাদ্যএবংগণবন্টনমন্ত্রক
রেশন কার্ডের সঙ্গে আধার সংযোগের কাজ ৯২.৮ শতাংশ সম্পূর্ণ হয়েছে
নতুন দিল্লি, ৩০ জুলাই, ২০২১
ক্রেতা, খাদ্য এবং গণবণ্টন মন্ত্রকের প্রতিমন্ত্রী সাধ্বী নিরঞ্জন জ্যোতি আজ রাজ্যসভায় এক লিখিত প্রশ্নের জবাবে জানিয়েছেন যে, রাজ্য এবং কেন্দ্রশাসিত অঞ্চল গুলিতে ২১.৯১ কোটি  রেশন কার্ডের সঙ্গে আধার সংযোগের কাজ করা হয়েছে। এছাড়া ৭০.৯৪ কোটি  জাতীয় খাদ্য সুরক্ষা আইনে সুবিধাভোগী রয়েছেন। এছাড়াও দেশে এ পর্যন্ত ৪.৯৮ লক্ষ  সুলভ মূল্যের দোকান বা এফপিএস গত ২৩ জুলাই পর্যন্ত ইপিওএস ডিভাইস নিতে পেরেছেন।
২০১৯ সালে সূচনার পর থেকে ২০২১ সালের জুন মাস পর্যন্ত এক দেশ এক রেশন কার্ড পরিকল্পনার আওতায় ২৯ কোটিরও বেশি পোর্টেবিলিটি লেনদেন রেকর্ড করা হয়েছে। এক বা একাধিক লেনদেনের মাধ্যমে সম্পূর্ণ পরিবারের পক্ষ থেকে রেশন থেকে খাদ্যশস্য নিতে পারেন।
এক দেশ এক রেশন কার্ড- এই পরিকল্পনায় এখনো পর্যন্ত ৩৩ টি রাজ্য ও কেন্দ্রশাসিত অঞ্চলে ৮৬.৭ শতাংশ অন্তর্ভুক্ত হতে পেরেছে।
CG/ SB
(Visitor Counter : 79
প্রধানমন্ত্রীরদপ্তর
মণিপুরের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নতুনদিল্লি, ২১শে জানুয়ারী, ২০২১
প্রধানমন্ত্রী শ্রী নরেন্দ্র মোদী মণিপুরের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “মণিপুরের প্রতিষ্ঠা দিবসে রাজ্যবাসীকে শুভেচ্ছা জানাই। জাতীয় উন্নয়নে মণিপুরের অবদানের জন্য ভারত গর্বিত। মণিপুর হল উদ্ভাবন ও ক্রীড়া মেধার আঁতুড়ঘর। প্রগতির পথে যাত্রায় রাজ্যর প্রতি আমার আন্তরিক শুভেচ্ছা রইল।“
প্রতিরক্ষামন্ত্রক
ভারতীয় নৌ-বাহিনীর জন্য ১৬টি ডুবো জাহাজ বিধ্বংসী জাহাজ নির্মাণে জিআরএসই এবং সিএসএল সংস্থার সঙ্গে চুক্তি স্বাক্ষর
নয়াদিল্লি, ১ মে, ২০১৯
ভারতীয় নৌ-বাহিনীর জন্য ১৬টি ডুবো জাহাজ বিধ্বংসী বিশেষ ধরণের জাহাজ নির্মাণে রাষ্ট্রায়ত্ত গার্ডেনরিচ শিপ বিল্ডার্স অ্যান্ড ইঞ্জিনিয়ার্স  এবং কোচি শিপইয়ার্ড লিমিটেড -এর মেধ্যে একটি চুক্তি স্বাক্ষরিত হয়েছে। এই ১৬টি বিশেষ ধরণের জাহাজের মধ্যে আটটি জিআরএসই এবং বাকি আটটি সিএসএল নির্মাণ করবে। আগামী অক্টোবর মাস নাগাদ বিশেষ ধরণের এই জাহাজগুলি পর্যায়ক্রমে নৌ-বাহিনীর হাতে তুলে দেওয়া হবে। বছরে এ ধরণের দুটি করে জাহাজ নির্মাণ করা হবে।
ভারতের সুদীর্ঘ উপকূল এলাকা সহ ১২টি গুরুত্বপূর্ণ নৌ-বন্দর, ১৮৪টি ছোট মাপের বন্দর এবং প্রায় ১,২০০ দ্বীপভূমি সহ উপকূল এলাকার নজরদারির জন্য এ ধরণের জাহাজের অত্যন্ত প্রয়োজনীয়তা রয়েছে।
বিশেষ ধরণের এই জাহাজগুলি ভারতীয় নৌ-বাহিনীতে অন্তর্ভুক্ত হলে একদিকে যেমন বাহিনীর শত্রুপক্ষের ডুবো জাহাজ ধ্বংস করার ক্ষমতা কয়েকগুণ বাড়বে, অন্যদিকে তেমনই উপকূল অঞ্চলে নজরদারি চালানো আরও সহজ হয়ে উঠবে।
সম্পূর্ণ দেশীয় প্রযুক্তিতে নির্মীয়মান অত্যাধুনিক এই জাহাজগুলিতে ইন্টিগ্রেটেড প্ল্যাটফর্ম ম্যানেজমেন্ট সিস্টেম, প্রপালসন, অক্সিলারি এবং আধুনিক পিডিজি যন্ত্রপাতি রয়েছে। ভারত সরকারের ‘মেক ইন ইন্ডিয়া’ উদ্যোগের আওতায় এই ধরণের জাহাজ নির্মাণ আরও একটি মাইলফলক হয়ে উঠতে চলেছে।
CG/BD/DM
(Visitor Counter : 80
রেলমন্ত্রক
পূর্ব রেলের পক্ষ থেকে হাওড়া স্টেশনের ৯ নম্বর প্ল্যাটফর্মে ডিজিটাল প্যাসেঞ্জার রিজার্ভেশন চার্টবোর্ড বসানো হলো
কলকাতা, ২১ অক্টোবর, ২০২১
যাত্রা সাধারণের সুবিধার্থে আরও একটি গুরুত্বপূর্ণ পদক্ষেপ হিসেবে পূর্ব রেলের পক্ষ থেকে হাওড়া স্টেশনের ৯ নম্বর প্ল্যাটফর্মে আসন সংরক্ষণ সংক্রান্ত ডিজিটাল চার্টবোর্ড বসানো হয়েছে। আধুনিক এই চার্টবোর্ড চালু হওয়ার ফলে যাত্রীরা তাদের সংরক্ষিত আসন আরও স্পষ্ট দেখতে পাবেন। প্ল্যাটফর্মে বসানো এই ডিজিটাল চার্টবোর্ডগুলির মাধ্যমে রেলের ভাড়া-বহির্ভূত অতিরিক্ত রাজস্ব সংগ্রহ হবে।
হাওড়া স্টেশনে ডিজিটাল চার্টবোর্ডের জন্য আটটি ৫০ ইঞ্চি এলইডি টিভি বসানো হয়েছে। এর মধ্যে চারটি টিভিতে আসন সংরক্ষণের তালিকা প্রদর্শিত হবে। বাকি চারটি টিভি বিজ্ঞাপন প্রচার করবে। আসন সংরক্ষণ তালিকা প্রদর্শণের জন্য বসানো এই আটটি টেলিভিশন চার্টবোর্ড পরিচালনার দায়িত্বে থাকছে একটি সংস্থা, যারা রেলকে বিজ্ঞাপন প্রচারের মাশুল হিসেবে বার্ষিক ৪৩ লক্ষ ৯৩ হাজার টাকা দেবে।
ধীরে ধীরে আসন সংরক্ষণ সম্পর্কিত এধরণের ডিজিটাল চার্টবোর্ড অন্যান্য প্ল্যাটফর্মেও বসানোর পরিকল্পনা রয়েছে বলে পূর্ব রেলের তরফে জানানো হয়েছে।
পরিবেশবান্ধব ডিজিটাল চার্টবোর্ড কাগজের খরচ কমাবে। পক্ষান্তরে, পরিবেশের ক্ষেত্রেও অনুকূল হবে। এধরণের ডিজিটাল আসন সংরক্ষণ তালিকা রিয়েলটাইম বা তাৎক্ষণিক তথ্য প্রদর্শন করবে এবং যাত্রীরা আরও স্পষ্টভাবে এই তালিকা দেখতে পারবেন।
SSS/BD/SKD/
(Visitor Counter : 13